2013.gada 12.martā Rīkojums Nr. 91

Rīgā (prot. Nr. 14 11.§)

**Par neapbūvētu zemesgabalu pārdošanu**

1. Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu atļaut valsts akciju sabiedrībai "Valsts nekustamie īpašumi" pārdot izsolē:

1.1. nekustamo īpašumu (nekustamā īpašuma kadastra Nr. 1300 021 0715) – zemes vienību 1424 m2 platībā (zemes vienības kadastra apzīmējums 1300 021 0715) – Tērbatas ielā 3, Jūrmalā, kas ierakstīts zemesgrāmatā uz valsts vārda Finanšu ministrijas personā;

1.2. nekustamo īpašumu (nekustamā īpašuma kadastra Nr. 7001 001 1389) – zemes vienību 2762 m2 platībā (zemes vienības kadastra apzīmējums 7001 001 1389) – Raiņa ielā 34A, Madonā, Madonas novadā, kas ierakstīts zemesgrāmatā uz valsts vārda Finanšu ministrijas personā.

2. Pircējs par zemi maksā latos.

3. Finanšu ministrijai (valsts akciju sabiedrībai "Valsts nekustamie īpašumi") nodot pircējam šā rīkojuma 1.punktā minētos nekustamos īpašumus 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents V.Dombrovskis

Finanšu ministrs A.Vilks